《拟作赋鹿草堂于惠山精舍以无忘庐山之游述意二首 其二》
明代·邵宝

曾向庐山赋鹿鸣，呦呦千古有馀情。钓游地近怜新筑，弦诵风馀愧老生。

点易不知吾发短，听歌还爱此泉清。偷閒尚记东曹梦，花柳前川策杖行。

作者简介：邵宝（1460-1527）字国宝，号二泉，江苏无锡人，成化二十年（1484）进士，历为江西提学副使，官至南京礼部尚书，谥文庄。文典重和雅，诗清和淡薄。著有《简端二馀》《慧山记》《容春堂集》等。